Santeri Örn

Onni Aarne Santeri Örn (s. 1. joulukuuta 1999 Polvijärvi) on  suomalainen pikajuoksija. Hän edustaa Polvijärven Urheilijoita ja häntä valmentaa Jarno Tenhunen.

Örn osallistui Yleisurheilun Euroopan-mestaruuskilpailuihin 2022 Münchenissä. Hän oli Suomen aloittajana 4 × 100 metrin viestissä, jossa Suomi jäi alkueriin. Nuorten arvokilpailuissa Örn on juossut pikaviestijoukkueessa alle 20-vuotiaiden maailmanmestaruuskilpailuissa 2018 Tampereella ja alle 23-vuotiaiden Euroopan-mestaruuskilpailuissa 2021 Tallinnassa.

Kalevan kisoissa Örn on voittanut 100 metrillä kultaa vuonna 2023, minkä lisäksi hän on ollut samalla matkalla pronssilla vuonna 2022. Viestijuoksun Suomen-mestaruuskilpailuissa hän juoksi 4 × 100 metrillä ankkurina hopealle sijoittuneessa Polvijärven Urheilijoiden joukkueessa vuonna 2022. Sisäratojen SM-kilpailuissa hän on saavuttanut 60 metrillä hopeaa vuonna 2023. Aikuisten maaotteluedustuksia Örnillä on vuosilta 2022–2023.

Henkilökohtaiset ennätykset

Ulkoradat

Sisäradat 

Lähde

Lähteet 

Suomalaiset pikajuoksijat
Vuonna 1999 syntyneet
Elävät henkilöt